**REPUBLIKA HRVATSKA**

**ZADARSKA ŽUPANIJA**

**OPĆINA SALI**

**OBRAZLOŽENJE GODIŠNJEG IZVJEŠTAJA**

**O IZVRŠENJU PRORAČUNA OPĆINE SALI**

ZA 2024. GODINU

**ZAKONSKA OSNOVA**

Zakonom o proračunu (Narodne novine broj 144/21) propisana je obveza izrade i podnošenja Godišnjeg izvještaja o izvršenju proračuna predstavničkom tijelu na donošenje do 31. svibnja tekuće godine za prethodnu godinu.

Zakonom o proračunu propisan je i sadržaj godišnjeg izvještaja o izvršenju proračuna i to kako slijedi:

Opći dio godišnjeg izvještaja o izvršenju proračuna sadrži:

- sažetak Računa prihoda i rashoda i Računa financiranja

- Račun prihoda i rashoda

- Račun financiranja.

Račun prihoda i rashoda iz stavka 1. ovoga članka sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.

U Računu financiranja iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji.

Opći dio godišnjeg izvještaja o izvršenju proračuna jedinice lokalne i područne (regionalne) samouprave može sadržavati i preneseni višak ili preneseni manjak prihoda nad rashodima.

Posebni dio godišnjeg izvještaja o izvršenju proračuna sadrži izvršenje rashoda i izdataka proračuna jedinice lokalne i područne (regionalne) samouprave i njihovih proračunskih korisnika iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Obrazloženje općeg dijela izvještaja o izvršenju proračuna jedinica lokalne i područne (regionalne) samouprave sadrži:

– obrazloženje ostvarenja prihoda i rashoda, primitaka i izdataka

– prikaz manjka odnosno viška proračuna jedinice lokalne i područne (regionalne) samouprave.

Obrazloženje posebnog dijela izvještaja o izvršenju proračuna sadrži obrazloženje izvršenja programa iz posebnog dijela proračuna.

Posebni izvještaji iz članka 76. Zakona u godišnjem izvještaju o izvršenju proračuna su:

– izvještaj o korištenju proračunske zalihe

– izvještaj o korištenju sredstava fondova Europske unije

– izvještaj o zaduživanju na domaćem i stranom tržištu novca i kapitala

– izvještaj o danim zajmovima i potraživanjima po danim zajmovima

– izvještaj o danim jamstvima i plaćanjima po protestiranim jamstvima i

– izvještaj o stanju potraživanja i dospjelih obveza te o stanju potencijalnih obveza po osnovi

 sudskih sporova.

Godišnji izvještaj o izvršenju proračuna Općine Sali za 2024. godinu objavit će se na internetskim stranicama Općine Sali (www.opcina-sali.hr) i u Službenom glasniku Općine Sali.

**OBRAZLOŽENJE OPĆEG DIJELA**

Proračun Općine Sali za 2024. godinu, sa projekcijama za 2025. i 2026. godinu usvojen je na 14. sjednici Općinskog vijeća održanoj dana 21. prosinca 2023. godine u iznosu od 7.173.600,00 eura.

Izmjene i dopune Proračuna Općine Sali za 2024. godinu usvojene su na 18. sjednici Općinskog vijeća održanoj dana 4. prosinca 2024. godine u iznosu od 2.576.500,00 eura.

Izvršenje Proračuna Općine Sali za 2024. godinu realizirano je kako slijedi:

* Ostvarenje tekućih prihoda poslovanja i prihoda od prodaje nefinancijske imovine iznosi 2.438.872,74 eura, a realizacija tekućih rashoda i rashoda za nabavu nefinancijske imovine iznose 2.159.537,46 eura što rezultira viškom prihoda u iznosu od 279.335,28 eura.
* U izvještajnom razdoblju nije bilo primitaka od financijske imovine, a ukupni izdaci za financijsku imovinu iznosili su 99.771,04 eura.

Iznos od 49.771,04 eura utrošen je za otplatu rate dugoročnog kredita podignutog 2017. godine za financiranje sanacije i rekonstrukcije porta u Salima.

Iznos od 50.000,00 eura utrošen je za vraćanje revolving kredita koji je odobren od poslovne banke a koristio se za plaćanje obveza po projektima koji se financiraju iz EU fondova i drugih potpora ali se sredstva dobivaju tek nakon završetka projekta.

* Viškom prihoda i primitaka tekuće godine pokriven je ukupni preneseni manjak iz predhodnih godina u iznosu od 8.793,45 eura nakon čega je ostao ostvaren višak prihoda u iznosu od 170.770,79 eura koji će se utrošiti za rashode poslovanja, rashode za nabavu nefinancijske imovine te otplatu dugoročnog kredita u 2025. godini.

**PRIHODI I PRIMICI**

U 2024. godini Općina Sali ostvarila je ukupno prihoda poslovanja u iznosu od 2.433.662,50 eura što je povećanje od 21% u odnosu na 2023. godinu i prihoda od prodaje nefinancijske imovine u iznosu od 5.210,24 eura što je za 36% manje od 2023. godine.

***Prihodi od poreza* (61)** ostvareni u iznosu od 1.195.079,58 eura, a obuhvaćaju porez na dohodak od nesamostalnoga rada, porez na dohodak od samostalnih djelatnosti (obrta), porez na dohodak od imovine i imovinskih prava, porez na robu i usluge, porez na korištenje dobara ili izvođenje aktivnosti i sl.

Osim navedenih poreza u tu skupinu proračunskih prihoda spadaju i porez na promet nekretninama, porez na potrošnju alkoholnih i bezalkoholnih pića koji plaćaju vlasnici

ugostiteljskih objekata i porez na kuće za odmor, a sve sukladno Odluci o općinskim porezima.

***Pomoći iz inozemstva i od subjekata unutar općeg proračuna* (63)** ostvarene su u iznosu od 590.758,26 eura, a tu spadaju pomoći županijskog i državnog proračuna i ostalih subjekata unutar općeg proračuna, pomoći izvanproračunskih korisnika te prijenosi EU sredstava.

* Tekuće pomoći iz državnog proračuna u iznosu od 28.854,40 eura za financiranje fiskalne održivosti vrtića, za program predškole te za sufinanciranje troškova ogrijeva korisnicima socijalne naknade.
* Kapitalne pomoći iz državnog proračuna u iznosu od 328.235,52 eura i to za: proširenje knjižnice i čitaonice Sali 123.478,01 euro, za pješačku stazu u Zverincu 41.300,00 eura, za odvodnju Božava 149.957,73 eura, za dječje igralište Soline 10.799,78 eura i za nabavu knjižne građe 2.700,00 eura.
* Kapitalne pomoći od izvanproračunskih korisnika temeljem prijenosa EU sredstava

U iznosu od 233.668,34 eura i to za: dječje igralište Božava u iznosu od 35.358,34 eura i sportsko igralište Petar Lorini u iznosu od 198.310,00 eura.

***Prihodi od imovine* (64)** ostvareni su u iznosu od 262.724,31 eura. Prihodi od imovine sačinjavaju prihode od nefinancijske imovine. U tu skupinu prihoda spadaju:

* Naknada za koncesije i za korištenje pomorskog dobra u iznosu od 223.418,42 eura,
* prihodi od zakupa poslovnog prostora 11.532,59 eura
* naknada za korištenje javnih površina u iznosu od 27.340,43 eura,
* naknada za zadržavanje nezakonito izgrđene zgrade u iznosu od 432,87 eura.

***Prihodi od upravnih i administrativnih pristojbi, pristojbi poposebnim propisima i naknadama* (65)** ostvareni su u iznosu od 366.625,68 eura. U tu skupinu spadaju:

* prihod od prodaje državnih biljega 8,16 eura
* prihod od boravišne pristojbe 87.846,27 eura (Sali 36.909,19 eura, Božava 7.762,34 eura, plovni objekti 43.174,74 eura)
* ostale pristojbe 66,00
* vodni doprinos 597,95
* ostali nespomenuti prihodi 90.990,83 eura (Hrvatske šume – naknada troškova sudskog postupka 64.365,41 eura, Hrvatski telekom za mrežu 14.800,54 eura, izmjera 7.825,46 eura, ostali prihodi- nepoznati nalozi 3.999,42 eura )
* komunalni doprinosi 61.424,77 eura
* komunalna naknada 125.691,70 eura

***Prihodi od prodaje proizvoda i robe te pruženih usluga i od donacija (66)*** ostvareni su u iznosu od 18.474,67 eura. U tu skupinu spadaju:

* prihodi od pruženih usluga (vrtić) 18.324,67 eura
* tekuće donacije 150,00 eura za MO Brbinj

***Prihodi od prodaje nefinancijske imovine*** odnose se na prihod od prodaje nefinancijske imovine – prirodnih bogatstava tj. zemljišta. Navedeni prihodi u 2024. godini realizirani u iznosu od 5.210,24 eura od prodaje zemljišta u Salima fizičkim osobama za zaokruživanje građevinskih čestica.

**RASHODI POSLOVANJA I ZA NABAVU NEFINANCIJSKE IMOVINE**

Ukupni rashodi poslovanja i rashodi za nefinancijsku imovinu iznose 2.159.537,46 eura, a sastoje se od rashoda poslovanja skupina 3 u iznosu od 1.828.980,68 eura i rashoda za nabavu nefinancijske imovine skupina 4 u iznosu od 330.556,78 eura.

Proračun Općine Sali za 2024. godinu donesen je na razini skupine (druga razina) ekonomske klasifikacije. Izvršenje proračuna prikazano je na razini odjeljka (četvrta razina) unutar programa u posebnom dijelu proračuna, sukladno Zakonu o proračunu i Pravilniku o polugodišnjem i godišnjem izvještaju o izvršenju Proračuna.

**RASHODI POSLOVANJA**

#### Rashodi za zaposlene (31)

Rashodi za zaposlene u 2024. godine realizirani su u iznosu od 393.868,33 eura, a odnose se na rashode za zaposlene u Jedinstvenom upravnom odjelu i plaće načelnika u iznosu od 211.546,57, te plaće zaposlenika u proračunskim korisnicima Općine Sali dječjem vrtiću Orkulice u iznosu od 151.018,14 eura i Hrvatskoj knjižnici i čitaonici Sali u iznosu od 31.303,62 eura.

Rashodi za zaposlene obuhvaćaju bruto plaće, doprinose na plaće i ostale rashode za zaposlene.

#### Materijalni rashodi (32)

Materijalni rashodi u 2024. godini realizirani su u iznosu od 918.481,13 eura, a odnose se na rashode za izvršavanje programskih aktivnosti i redovno poslovanje općinske uprave, proračunskih korisnika vrtića i knjižnice te mjesnih odbora, čiji je detaljniji prikaz utroška naveden u dijelu obrazloženja utroška sredstava po programskoj klasifikaciji.

U strukturi materijalnih rashoda iznos od 13.940,88 eura odnosi se na Naknade troškova zaposlenika. U ovoj skupini rashoda prikazani su troškovi za službena putovanja, naknade za prijevoz na posao i sa posla, stručna usavršavanja zaposlenika i ostale naknade troškova zaposlenima za nositelje izvršne vlasti i službenike i namještenike Općine Sali, vrtića i knjižnice.

Rashodi za materijal i energiju realizirani su u iznosu od 114.466,66 eura. Unutar skupine utrošena su sredstva za uredski materijal i ostale materijalne rashode, električnu energiju, gorivo, potrošni materijal, materijal za tekuće i investicijsko održavanje građevinskih objekata te postrojenja i opreme, sitni inventar i slično.

Rashodi za usluge u 2024. godini realizirani su u iznosu od 694.708,98. Rashodi za usluge odnose se na usluge telefona i pošte, usluge interneta, usluge tekućeg i investicijskog održavanja građevinskih objekata, postrojenja i opreme, usluge za komunikaciju i prijevoz, usluge promidžbe i informiranja, komunalne usluge, deratizaciju i dezinsekciju, zdravstvene i veterinarske usluge, usluge odvjetnika i pravnog savjetovanja, računalne i informatičke usluge i ostale intelektualne usluge. Najveći dio rashoda za usluge otpada na usluge tekućeg i investicijskog održavanja komunalne i javne infrastrukture u iznosu od 544.803,49 eura.

Ostali nespomenuti rashodi poslovanja realizirani su u iznosu od 95.364,61 eura,

a odnose se na premije osiguranja, reprezentaciju, članarine (LAG Mareta i LAGUR Plodovi mora), ostale pristojbe i naknade (poticajna naknada za odvojeno prikupljanje otpada 13.788,06 eura), troškovi sudskog postupka sa Hrvatskim šumama – naknada odvjetnice 53.092,03. Plaćeno iz sredstava primljenih od Hrvatskih šuma, ostale sudske, administrativne i slične pristojbe, te rashodi protokola.

#### Financijski rashodi (34)

Financijski rashodi realizirani su u iznosu od 10.215,70 eura. Unutar skupine financijskih rashoda ubrajamo izdatke za kamate za primljenje kredite, naknadu porezne uprave, bankarske usluge i usluge platnog prometa.

***Pomoći unutar općeg proračuna (36)***

Rashod u iznosu od 65.634,02 eura odnosi se na uređenje zgrade MUP-a u Salima u cilju osnivanja stalne postaje policije na Dugom otoku.

#### Naknade građanima i kućanstvima na temelju osiguranja i druge naknade (37)

Naknade građanima i kućanstvima na temelju osiguranja i druge naknade realizirane su u 2024. godine u iznosu od 143.737,41 eura.

Naknade građanima i kućanstvima odnose se na naknade unutar Socijalnog programa Općine Sali i to:

* + stipendije i školarine 15.309,61 eura
	+ rodiljne naknade i oprema za novorođenčad 74.324,88 eura
	+ uskrsnice i božićnice umirovljenicima 40.464,50 eura
	+ školski radni materijal 7.735,20 eura
	+ dječji darovi 5.500,46 eura
	+ pomoć u kući
	+ naknada za ogrijev
	+ ostale pomoći

#### Ostali rashodi (38)

Ostali rashodi obuhvaćaju tekuće donacije i pomoći. Ostali rashodi realizirani u 2024. godini iznose 297.044,09 eura.

Tekuće donacije odnose se na:

* DVD Sali 50.000,00 eura
* sufinanciranje rada ljekarne u iznosu 15.926,76 eura
* Crveni križ Zadar 5.095,95 eura
* donacije za kulturu 23.397,55 eura
* donacije za sport 11.142,66 eura
* političke stranke 892,80 eura
* Mjesni odbori 8.299,51 eura
* Ostale donacije

Kapitalne pomoći odnose se na:

* pomoć KD Dugi otok i Zverinac odvodnja Božava 157.995,87 eura i djelovi za desalinizator 7.433,22 eura

# RASHODI ZA NABAVU NEFINANCIJSKE IMOVINE

Rashodi za nabavu nefinancijske imovine realizirani su u iznosu od 330.556,78 eura. Rashodi za nabavu nefinancijske imovine odnose se na rashode za nabavu dugotrajne imovine i rashode za dodatna ulaganja na građevinskim objektima.

* Nova i dodatna ulaganja u građevinske objekte ukupno 266.182,31 eura i to za sportsko igralište Petar Lorini, rekonstrukciju knjižnice, dječje igralište u Solinama, ulaganja u reciklažno dvorište Brbinj, javnu rasvjetu i čekaonice.
* Postrojenja i opreme ukupno 47.814,06 eura, i to za : računalnu opremu, namještaj i opemu za vrtić, komunikacijske uređaje, klima uređaji za namjenske stanove.
* Knjige 4.234,53 eura
* Ostala nematerijlna imovina – računalni programi 513,38 eura i izmjene i dopune PPU Općine Sali 11.812,50 eura

**IZDACI**

***Izdaci za financijsku imovinu i otplate zajmova*** odnose se na vraćanje revolving kredita u iznosu od 50.000,00 eura i otplatu dugoročnog kredita u iznosu od 49.771,04 eura.

Na kraju izvještajne godine 2024. ostvaren je višak prihoda i primitaka u iznosu od 179.564,24 eura kojim se pokrio manjak prihoda prenesen iz prethodnih godina, nakon čega je na dan 31.12.2024. godine utvrđen višak prihoda za raspored u sljedećem razdoblju u iznosu od 170.770,79 eura.

**OBRAZLOŽENJE POSEBNOG DIJELA**

***Razdjel*** je, sukladno Pravilniku o proračunskim klasifikacijama, organizacijska razina utvrđena za potrebe planiranja i izvršavanja proračuna, a sastoji se od jedne ili više glava.

Proračun Općine Sali strukturiran je s pet razdjela:

* + Općinsko vijeće
	+ Jedinstveni upravni odjel
	+ Predškolski odgoj
	+ Knjižnica i
	+ Mjesna samouprava

***Programska klasifikacija*** uspostavlja se definiranjem programa, aktivnosti i projekata. Program je skup neovisnih, usko povezanih aktivnosti i projekata usmjerenih ispunjenju zajedničkog cilja. Program se sastoji od jedne ili više aktivnosti i/ili projekata, a aktivnost i projekt pripadaju samo jednom programu.

U nastavku daje se pregled definiranih programa kroz koje se prati realizacija proračuna Općine Sali u 2024. godini.

***Razdjel 001 Općinsko vijeće***

***Glava 00101 Općinsko vijeće***

***Program 1000 Redovna djelatnost Općinskog vijeća*** obuhvaća troškove vezane uz djelokrug rada općinskog vijeća, u što ulaze naknade za redovo financiranje članova političkih stranaka i nezavisnih članova, te ostali tekući rashodi za redovni rad općinskog vijeća. U 2024. godini za ovaj program utrošeno je 2.518,80 eura.

***Razdjel 002 Jedinstveni upravni odjel***

***Glava 00201 Poslovanje Jedinstvenog upravnog odjela***

***Program 2000 Redovna djelatnost Jedinstvenog upravnog odjela*** obuhvaća redovan rad i funkcioniranje Jedinstvenog upravnog odjela.

Rashodi za zaposlene podrazumijevaju izdatke za plaće zaposlenika Jedinstvenog upravnog odjela i općinskog načelnika, regres za godišnji odmor, naknade za službena putovanja, naknade za prijevoz na posao i s posla, izdaci za stručno usavršavanje zaposlenika, naknadu za korištenje osobnog automobila u službene svrhe. Rashodi su iznosili 223.240,62 eura. Za rashode za materijal i energiju, u što spada uredski i potrošni materijal, gorivo i energija , sitni inventar utrošeno je 5.242,64 eura. Pod rashodima za usluge spadaju trškovi telefona, pošte, tekućeg održavanja opreme, objave natječaja i javne nabave, najam opreme, računalne usluge za aplikacije prometno redarstvo, transparentnost, program komunalnih naknada, ažuriranje računalnih baza, usluge pravnika i pravnog savjetovanja i druge intelektualne usluge, i ostale usluge, za što je utrošeno 44.944,07 eura. U ostale nespomenute rashode poslovanja ulaze troškovi premije osiguranja općinskog vozila, članarine LAG-u i LAGUR-u, ostale pristojbe, rashodi protokola, reprezentacija i troškovi sudskih postupaka, a iznose 76.968,00 eura. U financijske rashode spadaju bankarske usluge i usluge platnog prometa te naknada porezne uprave za poslove obrčuna i naplate općinskih poreza, u iznosu od 7.422,17 eura.

Proračunska zaliha nije trošena.

U nabavi nefinancijske imovine potrebne za rad Odjela nabavljeno je jedno računalo, računalna oprema, dva mobilna uređaja, računalni program office, printer, usisavač i jedan klima uređaj. U svrhu nabave nefinancijske imovne utrošeno je 12.693,76 eura.

U programu redovne djelatnosti Jedinstvenog upravnog odjela spada i održavanje zgrada i prostora u vlasništvu i posjedu Općine Sali pa je u tu svrhu utrošeno 128.592,39 eura, a uložilo se u zgradu škole u Žmanu i stanove u Salima.

***Program 3000 Razvoj civilnog društva*** obuhvaća sufinanciranje rada udruga koje djeluju na području Općine Sali u cilju razvoja. U tu svrhu utrošeno je 6.076,88 eura.

***Glava 00202 Komunalna infrastruktura***

***Program 4000 Javna rasvjeta*** obuhvaća potrošnju električne energije za javnu rasvjetu, materijal i usluge tekućeg i investicijskog održavanja javne rasvjete, zamjene rasvjetnih tijela te ulaganje u izgradnju nove javne rasvjete. U 2024. godini za nabavu novih elemenata javne rasvjete potrošeno je 2.319,88 eura, a za održavanje postojeće i trošak električne energije potrošeno je 87.274,05 eura.

***Program 4100 Nerazvrstane ceste i putovi*** obuhvaća tekuće održavanje nerazvrstanih cesta i putova, sanaciju i rekonstrukciju, dodatna ulaganja na postojećim cestama i putovima te geodetske usluge radi evidencije cesta i putova. U 2024. godini utrošeno je 235.662,19 eura i to za  *pješačku stazu u Zverincu, projektnu dokumentaciju za cestu Sali - Proversa i Veli Rat – Lanterna, sanacija puteva Sali, put Božava-Soline, put u Žmanu prometnu signalizaciju, te manja tekuća održavanja puteva.*

***Program 4200 Javne i zelene površine*** obuhvaća održavanje i uređenje javnih i zelenih površina, zelenih površina, parkova i trgova, dječjih igrališta i javnih parkirališta te provedbu mjera deratizacije, dezinfekcije i dezinsekcije. U 2024. godini u tu svrhu utrošeno je 209.850,72 eura i to za: usluge pometanja i čišćenja (ugovor sa Mulićem), košenja i druga tekuća održavanja javnih i zelenih površina. U ovaj program spada i uređenje dječjih igrališta a u tu svrhu je u 2024. godini uloženo u dječje igralište u Solinama.

***Program 4300 Upravljanje grobljima*** odnosi se na tekuće i investicijsko održavanje groblja. U 2024. godini utrošilo se za uređenje groblja iznos od 2.687,50 eura.

***Program 4400 Gospodarenje otpadom*** odnosi se na rashode vezane uz odlaganje i prijevoz otpada. U 2024. godini utrošeno je 55.925,51 eura za: poticajnu naknadu za odvojeno prikupljanje otpada i uređenje komunalnog centra Brbinj.

***Program 4500 Uređenje luka, pristaništa i plaža*** utrošeno je ukupno 53.023,23 eura i to za otplatu dugoročnog kredita za sanaciju porta u Salima i tekuće održavanje plaža.

***Program 4600 Vodovod i odvodnja*** odnosi se na kapitalnu pomoć Komunalnom društvu Dugi otok i Zverinac za izgradnju odvodnje Božava, geodetske i istražne usluge, i projektnu dokumentaciju za desalinizator. Ukupno je utrošeno 177.054,09 eura.

***Glava 00203 Prostorno uređenje i zaštita okoliša***

***Program 5000 Prostorno-planska dokumentacija*** odnosi se na izradu izmjena i dopuna Prostornog plana uređenja Općine Sali u koju svrhu je u 2024. godini potrošeno 11.812,50 eura.

***Program 5200 Zaštita okoliša***. Za program zaštite okoliša utrošeno je 13.074,75 eura za edukativni materijal o zaštiti okoliša.

***Glava 00204 Zaštita i spašavanje***

***Program 6000 Protupožarna zaštita*** obuhvaća aktivnosti u cilju zaštite od požara. Za tu namjenu utrošena su sredstva u iznosu od 72.593,78 eura za redovnu djelatnost DVD-a Sali, tekuće troškove vatrogasnih vozila (tehnički pregled, osiguranje...) i projekt sanacije protupožarnih putova.

***Program 6100 Civilna zaštita*** obuhvaća aktivnost civilne zaštite i u tu svrhu je u 2024. godini utrošeno 660,00 eura za donaciju za rad HGSS-a.

***Glava 00205 Školstvo, zdravstvo i socijalna skrb***

***Program 7000 Javne potrebe u obrazovanju*** dodjeljuju se učeničke i studentske stipendije, utrošeno 15.309,61 eura i nabavljaju se radni materijali za učenike osnovne škole Petar Lorini za što je utrošeno 7.735,20 eura. Također je nabavljena pametna ploča za školu u Božavi.

***Program 7100 Javne potrebe u zdravstvu*** – sufinancira se rad ljekarne 1.327,23 eura mjesečno i plaća se čišćenje ambulante u Zaglavu i Luci. Ukupno je za potrebe zdravstva utrošeno 17.184,99 eura.

***Program 7200 Socijalna skrb*** obuhvaća rashode za pomoći građanima i kućanstvima a odnosi se na pomoć i njegu za stare i nemoćne, sufinanciranje naknade za ogrijev korisnicima zajamčene minimalne naknade, uskrsnice i božićnice umirovljenicima, novorođenačke potpore, nabavu dječjih darova za svu djecu do 4. razreda o.š. sa područja Općine Sali i sufinanciranje rada Crvenog križa Zadar. Za ove namjene u 2024. godini utrošeno je ukupno 125.788,55 eura.

***Glava 00206 Kultura, sport, religija***

***Program 8000 Javne potrebe u kulturi*** obuhvaća financiranje kulturnih događanja na području Općine Sali, sufinanciranje rada udruga u kulturi i uslugu rukovanja općinskim razglasom u svrhu društvenih zbivanja na otoku. U 2024. godini utrošeno je 31.210,05 eura.

***Program 8100 Javne potrebe u sportu*** obuhvaća financiranje javnih poreba u sportu na otoku. Za tu svrhu utrošeno je ukupno 46.014,92 eura i to za financiranje sportskih događanja 11.142,66 eura te za sportsko igralište Petar Lorini 34.872,26 eura.

***Glava 00207 Poljoprivreda***

***Program 9200 Zaštita životinja*** – sufinancirana je sterilizacija i kastracija mačaka na području Općine Sali u iznosu od 5.210,41 eura.

***Glava 00208 Subvencije i pomoći trgovačkim društvima i unutar općeg proračuna***

***Program 4901 Pomoći dane u inozemstvo i unutar općeg proračuna*** – u 2024. godini na trošak općine je uređena zgrada MUP-a u Salima u cilju osnivanja stalne postaje policije na otoku. Ukupno je utrošeno 63.859,02 eura.

***Razdjel 003 Predškolski odgoj***

***Glava 00301 Dječji vrtić „Orkulice“ Sali***

***Program 7300 Financiranje rada DV Orkulice Sali***

Obuhvaća sve troškove redovnog rada dječjeg vrtića u Salima i područnog vrtiću u Božavi. U što spadaju rashodi za zaposlene u iznosu od 153.308,77 eura, rashodi za troškove redovnog poslovanja (materijal, namirnice, energija, usluge) u iznosu od 30.400,64 eura, rashodi za tekuće održavanje prostora u iznosu od 438,20 eura i nabavu opreme 1.659,32 eura.

***Program 7400 Financiranje programa za djecu i mlade*** U 2024. godini obuhvaća sufinanciranje posebnih programa za djecu u iznosu 237,60 eura.

***Razdjel 004 Knjižnica***

***Glava 00401 Hrvatska knjižnica i čitaonica Sali***

***Program 8300 Redovna djelatnost knjižnice*** obuhvaća redovan rad knjižnice u Salima. U što spadaju rashodi za dvoje zaposlenih u iznosu od 31.303,62 eura, troškovi redovnog poslovanja (materijal, energija, usluge) u iznosu 3.587,34 eura te nabava knjižne građe u iznosu od 4.234,53 eura.

U ovaj program ubraja se i proširenje (rekonstrukcija) knjižnice u Salima za što je u 2024. godini utrošeno 192.254,50 eura.

***Glava 00402 Gradska knjižnica***

***Program 8400 Bibliobus*** obuhvaća uslugu pokretnog bibliobusa za zapadni dio otoka za što je u 2024. godini utrošno 663,62 eura.

***Razdjel 005 Mjesna samouprava***

***Glava 00501 Mjesni odbori***

***Program 1001 Rad mjesnih odbora*** obuhvaća financiranje rada mjesnih odbora u što spada plaćanje troška električne energije za mjesne prostorije po naseljima i donacije mjesnim odborima u novcu i naravi. U 2024. godini za energiju je utrošeno 31.337,02 eura, a za ostalo temeljem zahtjeva mjesnih odbora 8.299,51 eura.

**IZVJEŠTAJ O KORIŠTENJU PRORAČUNSKE ZALIHE**

Sredstva proračunske zalihe koriste se za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredvidivih nesreća odnosno izvanrednih događaja tijekom godine.

U 2024. godini nisu korištena sredstva proračunske zalihe.

**IZVJEŠTAJ O KORIŠTENJU SREDSTAVA FONDOVA EUROPSKE UNIJE**

U 2024. godini temeljem prijenosa sredstrava iz fondova EU Općina je uprihodila 233.668,34 eura. Budući se radi o refundaciji sredstava za završene projekte plaćene sredstvima prihoda poslovanja u 2023. godini i revolving kredita, dobivena sredstva iskorištena su za vraćanje revolving kredita te rashode poslovanja i rashode za nabavu nefinancijske imovine u 2024. godini. Potrošen je iznos od 168.869,54 eura te je u strukturi viška prihoda iz ovih sredstava ostalo 64.798,80 eura za financiranje rashoda u 2025. godini.

**IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

***Dugoročni kredit***

U 2017. godini podignut je dugoročni investicijski kredit u iznosu od 3.000.000,00 kuna odnosno 398.168,43 eura za financiranje sanacije i rekonstrukcije porta u Salima – II. faza. Kredit je na rok od 8 godina a otplaćuje se tromjesečno (glavnica 93.785,00 kuna odnosno 12.447,41 eura + pripadajuća kamata 2,5%). Na dan 31.12.2024. godine otovrena je obveza za kredit u iznosu od 37.328,39 eura koja će se u cjelosti zatvoriti u 2025. godini.

***Revolving kredit***

Radi plaćanja obveza po projektima za kojih su dobivena sredstva potpora ali koja se refundiraju tek nakon završetka projekta, od poslovne banke se zatražio i odobren je revolving kredit. U 2024. godini kredit je u cjelosti zatvoren.

***Kratkoročna pozajmica***

Od poslovne banke odobreno je korištenje minus po računu do iznosa 66.000,00 eura. U 2024. godini minus na računu nije korišten.

**IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA**

U 2024. godini Općina Sali nije davala zajmove niti ima otvorenih potraživanja po osnovi zajmova.

**IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA**

U 2024. godini Općina Sali nije davala jamstva niti je imala plaćanja po protestiranim jamstvima.

**IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVI SUDSKIH SPOROVA**

***Stanje potraživanja*** na dan 31.12.2024. godine iznosi 501.118,17 eura od čega:

* potraživanja za poreze 33.673,70 eura
* potraživanja za uporabu pomorskog dobra 90.824,00 eura
* potraživanja od zakupa poslovnih prostora 39.431,81 eura
* potraživanja za korištenje javnih površina 10.296,53
* sufinanciranje katastarske izmjere 145.698,88 eura
* komunalni doprinos 22.331,80 eura
* komunalnu naknadu 158.656,37 eura
* ostali prihodi 205,08 eura

***Stanje obveza*** na dan 31.12.2024. godine iznosi 145.860,47 eura. Dospjele iznose 12.554,87 eura, a nedospjele 133.305,60 eura.

Struktura obveza:

* za rashode poslovanja 105.645,39 eura
* za nabavu nefinancijske imovine 2.886,69 eura
* za kredite 37.328,39 eura

Potencijalnih obveza po osnovi sudskih sporova nema.